Արտաշես Մինասյան

Արտաշես Նավասարդի Մինասյան (), հայ շախմատիստ, գրոսմայստեր (1992), Հայաստանի վեցակի չեմպիոն (1990, 1992, 1993, 1995, 2004 և 2006)All Champions of Armenia  , ԽՍՀՄ վերջին չեմպիոն (1991), Հայաստանի հավաքականի կազմում շախմատի համաշխարհային օլիմպիադաների կրկնակի (2006 և 2008), Եվրոպայի թիմային առաջնության (1999) հաղթող։

 Կենսագրություն 
ԽՍՀՄ երիտասարդ վարպետների առաջնության հաղթող (1990)։

1991 թվականին, լինելով միջազգային վարպետ, բազմաթիվ գրոսմայստերների հետ պայքարում, Արտաշեսը հասավ իր կարիերայի մեծագույն նվաճմանը՝ դառնալով Խորհրդային Միության չեմպիոն։ Այդ հաղթանակից հետո նրան շնորհվեց գրոսմայստերի կոչում։

ԽՍՀՄ-ի փլուզումից հետո կայացած անկախ Հայաստանի առաջին առաջնության (1992) հաղթողներից մեկն է (Աշոտ Անաստասյանի հետ)։ Բացի այդ, նա Հայաստանի չեմպիոնի կոչման է արժանացել ևս հինգ անգամ՝ 1990, 1993, 1995, 2004 և 2006 թվականներին։

«Երևան» թիմի կազմում Եվրոպայի ակումբային գավաթի խաղարկության հաղթող (1995)։

2000 թվականին հանդես է եկել Դելիում կայացած նոկաուտ համակարգով աշխարհի առաջնությանը, որտեղ հասել է մինչև երկրորդ փուլ՝ այնտեղ պարտվելով Միխայիլ ԳուրևիչինWorld Chess Championship 2000 FIDE Knockout Matches, իսկ 2005 թվականին Խանտի Մանսիյսկում կայացած Աշխարհի գավաթի խաղարկության առաջին ռաունդում զիջել է Լյուկ վան ՎելիինWorld Chess Championship 2005 World Cup։

Մինասյանը Հայաստանի հավաքականի կազմում ինը անգամ մասնակցել է շախմատային օլիմպիադաներինOlimpBase Men’s Chess Olympiads Artashes Minasian  ։ 2006 թվականի հունիսին Լևոն Արոնյանի, Վլադիմիր Հակոբյանի, Կարեն Ասրյանի, Գաբրիել Սարգսյանի և Սմբատ Լպուտյանի հետ դարձավ Թուրինի 37-րդ համաշխարհային օլիմպիադայի հաղթող։ Այդ հաղթանակի համար նա և թիմակիցները պարգևատրվեցին Մովսես Խորենացու մեդալովՇԱԽՄԱՏԻՍՏՆԵՐԸ ՊԱԳՐԵՒԱՏՐՎԵՑԻՆ «ՄՈՎՍԵՍ ԽՈՐԵՆԱՑՈՒ» ՄԵԴԱԼՈՎ։ Իսկ երկու տարի անց՝ 2008 թվականին Դրեզդենում կայացած 38-րդ օլիմպիադայում տարած հաղթանակի համար պարգևատրվել է «Հայրենիքին մատուցած ծառայությունների համար» առաջին աստիճանի մեդալովАрмянские шахматисты получат медаль За заслуги перед Отечеством Газета. Ru Новости ։

Կարիերայի ամենաբարձր վարկանիշին հասել է 1998 թվականի հուլիսի 1-ին՝ 2620։ Այդ արդյունքով նա ՖԻԴԵ-ի վարկանիշային աղյուսակում բաժանում էր 52-54-րդ տեղերըFIDE rating history: Minasian, Artashes։ Հայաստանի շախմատիստների մեջ դա 3-րդ արդյունքն էր (Վլադիմիր Հակոբյանից և Ռաֆայել Վահանյանից հետո)։

 Միջազգային մրցաշարեր 
Լավագույն արդյունքները միջազգային մրցաշարերում.
 Լենինգրադ (1989 - 2-րդ, 1990 - 3-րդ)
 Գրոնինգեն (1990 թ., 2-3-րդ)
 Կանն (1992, 2-6-րդ)
 Պարտենայ (1992, 3-8-րդ)
 Կանդաս (1992, 1-ին)
 Վալտորենս (1992, 1-5-րդ)
 Լոնգ Բիչ (1994, 1-3-րդ)
 Ֆիլադելֆիա (1994, 1-ին)
 Նյու Յորք օփեն (1998, 1-ին)
 Կապել լա Գրանդ (1998, 2-8-րդ)
 Լինարես օփեն (1999, 1-2-րդ)
 Ուբեդա (2000, 1-ին)
 Չիկագո (2000, 1-ին)
 Դուբայ օփեն (2001, 1-8-րդ)
 Բաթում (2003, 2-7-րդ)
 Կանն (2004, 3-րդ)
 Դուբայ օփեն (2004, 2-13-րդ)

 Վարկանիշի փոփոխության գրաֆիկ 

 Պարգևներ 
 Մովսես Խորենացու մեդալ (2006)։
 «Հայրենիքին մատուցած ծառայությունների համար» 1-ին աստիճանի մեդալ (2008)"Հայրենիքին մատուցած ծառայությունների համար" 1-ին աստիճանի մեդալով պարգևատրելու մասին։

 Ծանոթագրություններ 

 Արտաքին հղումներ 
 Արտաշես Մինասյանի անձնական քարտը FIDE-ի կայքում 
 Շախմատային պարտիաներ «ChessGames» կայքում 
 Արտաշես Մինասյանի դիրքը «Sport-stat.ru» կայքում 

Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի Հայաստանի չեմպիոններ
Կատեգորիա:Շախմատի գրոսմայստերներ